CELEX: 62014CN0331(01)
Language: fi
Date: 2014-07-08 00:00:00
Title: Asia C-331/14: Ennakkoratkaisupyyntö, jonka Vrhovno sodišče Republike Slovenije (Slovenia) on esittänyt 8.7.2014 – Petar Kezić, itsenäinen yrittäjä, Trgovina Prizma v. Slovenian valtio

8.9.2014   
            
            
               FI
            
            
               Euroopan unionin virallinen lehti
            
            
               C 303/30
            
         Ennakkoratkaisupyyntö, jonka Vrhovno sodišče Republike Slovenije (Slovenia) on esittänyt 8.7.2014 – Petar Kezić, itsenäinen yrittäjä, Trgovina Prizma v. Slovenian valtio
   (Asia C-331/14)
   2014/C 303/38
   Oikeudenkäyntikieli: sloveeni
   
      Ennakkoratkaisua pyytänyt tuomioistuin
   
   Vrhovno sodišče Republike Slovenije
   
      Pääasian asianosaiset
   
   
      Valittaja: Petar Kezić, itsenäinen yrittäjä, Trgovina Prizma
   
      Vastapuoli: Slovenian valtio
   
      Ennakkoratkaisukysymys
   
   Onko kuudennen direktiivin (1) 2 artiklan 1 kohdan ja 4 artiklan 1 kohdan säännöksiä tulkittava siten, että nyt käsiteltävään asiaan liittyvien kaltaisissa olosuhteissa – joissa henkilö ostaa tontteja luonnollisena henkilönä, ilman että häneltä on siinä yhteydessä kannettu arvonlisäveroa, ja rakentaa niille myöhemmin kauppakeskuksen itsenäisenä yrittäjänä, jolloin hän kirjaa yrityksensä kiinteään omaisuuteen kansallisten kirjanpitosäännösten perusteella vain osan tonteista, joille kauppakeskus rakennetaan, ja myy myöhemmin tämän kauppakeskuksen kaikkine tontteineen rakennustyön tilaajalle – on katsottava, että tämä henkilö ei sisällytä näitä tontteja arvonlisäverojärjestelmään vain sillä perusteella, että hän ei ole kirjannut tontteja yrityksensä kiinteään omaisuuteen, eikä näin ollen ole niiden myynnin yhteydessä verovelvollinen, joka olisi velvollinen laskuttamaan myynnistä arvonlisäveron ja maksamaan sen?
   
      (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annettu kuudes neuvoston direktiivi 77/388/ETY (EYVL L 145, s. 1).